The Studio | LekkeSlaap
The Studio bied verblyf in 'n knus gastekamer in 'n huis met drie verdiepings op die veilige Blue Valley-gholflandgoed in Centurion. Die huis kyk uit oor die skoonveld en die kamer het sy eie ingang.
Die slaapkamer is ideaal vir 'n sakereisiger wat op soek is na 'n rustige plek om te ontspan. Dit het 'n dubbelbed en 'n en suite-badkamer met 'n stort. Daar is 'n TV met sekere DStv-kanale, WiFi en 'n mikrogolfoond in die eenheid.
Die swembad is beskikbaar op versoek en gaste wat langer bly het toegang tot wasgoedgeriewe. Dié veilige leefstyl-landgoed bied 24 uur-sekuriteit en gaste kan vir 'n rustige wandeling binne die landgoed se grense gaan.